NGANVUNG MAU MAI YUNGPYIN MA AMERIGAN BUM BUSHI HO QO LO WU AGVO
Xi gi zhepwu pung Yungpyin ginwang Amerigan mau bum bushi yo ma lo wu nyi gvo e su ngvut le.
yvumsing wap lusik Sikung mau ma bushi amu lawan wo zuiring ra midvu, nganvung mau ma zhepwu pung lvomo 5qap 8-9nyi ri Dali Yungpyin ginwang ma Amerigan mau bum bushi ho, sairvang, ung mu e mulik zhilik aqo qo lo wu mvoq yu bigvo.
Zhepwu pung lazhum Dali mau Yungpyin ginwang zhe gvo e mai, Amerigan mau bum bushi yo yvang ma e wu, lvom daijvo gvo e ri jo wu, hau zhiwo mingbyu ri myi wu le gvut bigvo, Yungpyin bushi myomyo wo zuiring qo myigon wu gvo ri: Mingbyu maumyi toq mu bushi ho, buzo Yungpyin Jenbyau seng mai bong gon, mike laigva gvalvum e haunyi mai 5zan joro ma e bushi mingbyu yvumsing ungzo, 5zan tang ma, mingbyu mying lvom mu bushi gam seng ma gvat, shidaq dai map lvum e bo zhang gi, joro ma bicoq bimu rungwap mai bipyit bimu le, asak 18zan mai 45zan e yuqge myiwe mingbyu, gungdu wangzan, seng mai dvot dvo e ma ang e byu ri, yvumsing yvang akang dung laigva gva lui, seng mai dong zhang, seng ma muzui byu gvut shui lvung yu le. Laqkaq gi seng mai dvot dvo e ma chang lui byi le. Yvum-sing e sikyo, yotung maumyi banshoq lvik byi bang asak 18zan abying e eq asak 45zan atoq bo e mingbyu ri, seng mai layuq ri lada dam ma ngun 2mun byi le ga.
Zhepwu pung lago lo kat myigon wu gvo e mai wu toq gvo ri, nganvung mau ma ri Amerigan mau bum bushi ho ri ang ra dut ra, haumu Dali Jenbyau seng eq pyelvum gvo e gi: Dali Jenbyau seng mai ngun 5000mun tuklvung, Luxi myuq Zhungshan mauwa Hongja zhai wapung Cizhuba ma bushi xi zhung ho mu, yvoyvo mai ge ho e zhang ma sai ho lo ra ngvut le, Sikung mau ma bushi xizhung 10mun mu wo ho tang ma, seng mai Luxi ma bushi sairvang rung sai mu, zhejai e ze gvut sairvang toq ra ngvut le ga.
kac_Latn wol_Latn kac_Latn kac_Latn kac_Latn